Συντεταγμένες: 34°43′S 58°16′W﻿ / ﻿34.717°S 58.267°W﻿ / -34.717; -58.267

Η **Κίλμες** (ισπανικά: *Quilmes*‎, [ˈkilmes]) είναι πόλη στην ακτή του Ρίο ντε λα Πλάτα, στην επαρχία Μπουένος Άιρες της Αργεντινής, στα νοτιοανατολικά της ευρύτερης περιοχής του Μπουένος Άιρες. Η πόλη ιδρύθηκε το 1666 και είναι η έδρα της ομώνυμης κομητείας. Σύμφωνα με την απογραφή του 2010, ο πληθυσμός της πόλης ανέρχεται στους 582.943 κατοίκους. Η πόλη βρίσκεται 17 χιλιόμετρα νότια της πρωτεύουσας της Αργεντινής, της Αυτόνομης Πόλης του Μπουένος Άιρες.

Ιστορία
-------

Οι Κίλμες ήταν μια ιθαγενής φυλή που ζούσε στα περίχωρα του Τουκουμάν. Τον 17ο αιώνα, μετά από επανειλημμένες προσπάθειες των Ισπανών εισβολέων να ελέγξουν τα εδάφη τους, οι Κίλμες ηττήθηκαν και αναγκάστηκαν να εγκατασταθούν σε μια περιορισμένη αποικία (*reducción*) κοντά στο Μπουένος Άιρες, όπου οι αρχές μπορούσαν να τους ελέγχουν. Ο οικισμός ιδρύθηκε έτσι το 1666 ως *Exaltación de la Santa Cruz de los Kilme*. Το ταξίδι των 1.000 χιλιομέτρων από το Τουκουμάν έγινε με τα πόδια, με αποτέλεσμα εκατοντάδες Κίλμες να χάσουν τη ζωή τους κατά τη μετακίνηση. Η αποικία είχε εγκαταλειφθεί το 1810 και είχε μετατραπεί σε πόλη φάντασμα. Η γη μοιράστηκε σε αγροτεμάχια και η πόλη Κίλμες ιδρύθηκε το 1818. Κατά τη διάρκεια της πρώτης βρετανικής εισβολής, που διήρκεσε 46 ημέρες το 1806, οι Βρετανοί έφτασαν από το Μοντεβιδέο μέσω του Κίλμες και από εκεί πήγαν στο Μπουένος Άιρες.

Ο σιδηροδρομικός σταθμός του Κίλμες
Η Δημοτική Βιβλιοθήκη του Κίλμες
Το Κίλμες κατοικήθηκε επίσης από Βρετανούς μετανάστες. Ο Χουάν Κλαρκ, γεννημένος στο Γιόρκσιρ της Αγγλίας, ήταν πρόεδρος του δήμου το 1855. Οι Κλαρκ ήταν ιδιοκτήτες γης στο Κίλμες και συνδέονταν με την ιρλανδική και σκωτσέζικη κοινότητα, που ήταν εγκατεστημένη στην περιοχή από τη δεκαετία του 1830.

Το 1898 ιδρύθηκε στην περιοχή το St. George's College, ένα ιδιωτικό εκπαιδευτικό ίδρυμα που διοικείτο από τον αιδεσιμότατο Τζόζεφ Τόμας Στίβενσον.

Η ανάπτυξη της πόλης επιταχύνθηκε κατά τη διάρκεια του μεταναστευτικού κύματος στην Αργεντινή στα τέλη του 19ου αιώνα, και το Κίλμες θεωρήθηκε ως η θέση για μια νέα επαρχιακή πρωτεύουσα κατά τη διάρκεια της Ομοσπονδιοποίησης του Μπουένος Άιρες το 1880 (τελικά εγκαταστάθηκε στη Λα Πλάτα). Η Πολεμική Αεροπορία της Αργεντινής δημιούργησε μια βάση 220 εκταρίων (540 στρεμμάτων) στο Ανατολικό Κίλμες το 1943. Το 1944, η Impa (Industria Metallurgica y Plastica Argentina) άνοιξε το πρώτο εργοστάσιο αεροπλάνων της Αργεντινής στο Κίλμες.

H Κίλμες αποτελείται από δύο κύρια τμήματα, το ανατολικό και το δυτικό, τα οποία χωρίζονται από τις σιδηροδρομικές γραμμές του Metropolitano. Το ανατολικό Κίλμες διαθέτει αρκετές σχετικά εύπορες περιοχές και μια μεγάλη εμπορική περιοχή. Στα ανατολικά προς τον ποταμό Ρίο ντε λα Πλάτα, οι γειτονιές γίνονται όλο και πιο φτωχές, και κοντά στον ποταμό βρίσκονται δύο μεγάλες *villas miseria* (παραγκουπόλεις). Αυτές οι περιοχές συχνά αντιμετωπίζουν σοβαρές πλημμύρες.

Στην πόλη Κίλμες εδρεύουν δύο ποδοσφαιρικές ομάδες: Η Quilmes Atlético Club και η Club Atlético Argentino de Quilmes. Η πρώτη ιδρύθηκε τον 19ο αιώνα από τον Cannon J. T. Stevenson, ενώ η δεύτερη ιδρύθηκε αργότερα, από Αργεντινούς που δεν τους επιτρεπόταν να παίξουν στην QAC. Πρόκειται για δύο από τις παλαιότερες ποδοσφαιρικές ομάδες της Αργεντινής.

Η πόλη δίνει επίσης το όνομά της στην ζυθοποιία *Cerveza Quilmes*, καθώς σε αυτή την περιοχή παρασκευάστηκε για πρώτη φορά η μπύρα το 1888, όταν ιδρύθηκε το ζυθοποιείο από τον Ότο Μπέμπεργκ. Η επιχείρηση παραμένει ο κύριος εργοδότης της πόλης. Άλλα σημαντικά εργοστάσια στην Κίλμες είναι η κλωστοϋφαντουργία *La Bernalesa*, η εταιρεία παραγωγής γυαλιού *Cattorini*, η εταιρεία παραγωγής δομικών υλικών *Cerámica Quilmes* και η εταιρεία παραγωγής εξοπλισμού κλιματισμού *Rheem*.

Στους διάσημους κατοίκους της πόλης περιλαμβάνονται η παρουσιάστρια τηλεοπτικού σόου Σουζάνα Χιμένεθ, ο ποδοσφαιριστής Σέρχιο Αγουέρο, ο ζωγράφος Κάρλος Μορέλ, ο γλύπτης Βίκτορ ντε Πολ, ο πυγμάχος Σέρχιο Μαρτίνες και το ροκ συγκρότημα Vox Dei. Ο Ανιμπάλ Φερνάντες, ο οποίος γεννήθηκε στην Κίλμες, διετέλεσε δήμαρχος από το 1991 έως το 1995 και από το 2003 υπουργός Εσωτερικών, Δικαιοσύνης, επικεφαλής του Υπουργικού Συμβουλίου και γερουσιαστής.

Παραπομπές
----------

1. ↑  www.estadistica.ec.gba.gov.ar/dpe/images/Poblaci%C3%B3n\_4.pdf.
2. 1 2  «Quilmes Municipio - Historia». *quilmes.gov.ar*. Ανακτήθηκε στις 6 Αυγούστου 2022.
3. ↑  «Quilmes (Quilmes, Buenos Aires, Argentina) - Population Statistics, Charts, Map, Location, Weather and Web Information». *citypopulation.de*. Ανακτήθηκε στις 6 Αυγούστου 2022.
4. ↑  «Quilmes, Argentina». *www.britannica.com* (στα Αγγλικά). Ανακτήθηκε στις 6 Αυγούστου 2022.
5. ↑  Martí, Verónica (2018). *Quilmes y el patrimonio arqueológico: de la investigación a la comunidad*.
6. ↑  Craviotto, José Alcides (1967). *Historia de Quilmes desde sus orígenes hasta 1941*. Buenos Aires: Provincia de Buenos Aires, Ministerio de Educación, [Archivo Histórico de la Provincia "Doctor Ricardo Levene,". σελ. 112.
7. ↑  Díaz, Benito (1975). *Inmigración y agricultura en la época de Rosas*. Buenos Aires: Editorial El Coloquio. σελ. 4.
8. ↑  Stevenson, Joseph Thomas (1936). *The History of St. George's College, Quilmes, Argentina, 1898-1935. [With Plates, Including Portraits.]*. Argentina: S.P.C.K.
9. ↑  Nonna, José Italo· Benavente, Juan C. «Crónicas de la Aviación en Quilmes Período 1930-1945: La Consagración» (PDF). *histarmar.com.ar*. Fuerza Aérea Argentina, Dirección de Estudios Históricos. Ανακτήθηκε στις 6 Αυγούστου 2022.
10. ↑  «ARGENTINA OPENS FIRST PLANE PLANT». *timesmachine.nytimes.comhttp* (στα Αγγλικά). Ανακτήθηκε στις 6 Αυγούστου 2022.
11. ↑  «Un paseo por el Barrio Cervecero: su historia en fotos». *Perfil* (στα Ισπανικά). 30 Αυγούστου 2019. Ανακτήθηκε στις 6 Αυγούστου 2022.

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141372447
* LCCN: n82221642

 |

 |